ตอน: ก๋วยเตี๋ยวบ้านบึง 1 

ก๋วยเตี๋ยวบ้านบึง ขึ้นชื่อด้วยน้ำซุปปลาหมึกแห้ง ที่ทำให้รสของน้ำซุปมีเอกลักษณ์เป็นของตนเอง มีกลิ่นหอม และมีความเค็มปะแล่มๆ ส่วนตัวเส้นบะหมี่ ที่นิยมกันที่สุดก็คือของร้านดวงโภชนา จะเส้นบะหมี่เส้นอ้วนกว่าบะหมี่ตลาดตามปกติ มีความหนึบเหนียว ไม่เหมือนใคร แต่ละร้านที่ทำก๋วยเตี๋ยวบ้านบึง จะมีรสชาติใกล้เคียงกัน ใช้สูตรอันเดียวกัน อยู่ที่ว่าใครจะปรุงน้ำซุปให้ได้กลมกล่อมกว่ากัน

ร้านซอกตึก น้องปอบกินมาหลายครั้งแล้ว น้ำซุปจะออกหวานนำ เวลากินจึงต้องเติมเปรี้ยวมาตัด และจะให้ดีก็เติมพริกป่นเพิ่มเข้าไปด้วย ถ้ากินแบบไม่ปรุงเลย น้องปอบว่าน้ำซุปของร้านนี้จะหวานแค่อย่างเดียวค่ะ แต่ครื่องอร่อยเหมือนกันกับของร้านอื่น เว้นแต่หนังหมูที่ไม่นุ่มเท่าไหร่ค่ะ